paragraph_text: Koruška (njem. Kärnten, slo. Koroška) je najjužnija savezna država Republike Austrije. Glavni grad Koruške je Celovac (njem. Klagenfurt). S površinom od 9.536 km² (oko 11,4% površine Austrije) Koruška je 5. po veličini od 9 saveznih država, a po broju stanovnika je na 6. mjestu. Graniči s drugim austrijskim saveznim državama Tirol, Salzburg i Štajerska, a na jugu s Italijom i Slovenijom. Prema podacima iz 2017. godine, Koruška broji 561.077 stanovnika.<ref> Zahlen und Fakten, Land Kärnten, www.ktn.gv.at, pristupljeno 17. rujna 2021.